《建康六感·吴》
宋代·刘子翚

龙翔大耳儿，虎视捉刀人。
风云竞追逐，逸轨谁能遵。
大皇负英材，沈潜欻求伸。
一呼定南国，再战威强邻。
抗魏既摇岳，攘刘亦披鳞。
组练绕平隰，艨艟蔽通当。
伟哉人物盛，成功岂无因。
代祀已飘忽，风流久弥新。
停桡眺迥陆，裂蔓登层堙。
卧龙昔来游，万古怀清尘。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。